**POZIV ZA PRIJAVU I OBAVIJEST UČENICIMA**

**O POJEDINOSTIMA I MOGUĆNOSTIMA SUDJELOVANJA U PROJEKTU**

**AgroFuture 2 u okviru drugog ciklusa Erasmus+ akreditacije, br.**  **2023-1-HR01-KA121-VET-000138077**

**Poziv je namijenjen učenicima 3. razreda obrazovnog programa mesar i pekar** **i 2. razreda obrazovnog programa pekar**

Projektom se financira provođenje stručne prakse u trajanju od **dva tjedna** u **Messini, Italija (Sicilija)**

* **Koliko učenika?** 2 učenika smjera mesar i 2 učenika smjera pekar
* **Mjesto obavljanja praktične nastave:**

*Mesar*: Alessandro Macelleria <https://maps.app.goo.gl/SeGDBSwAD8qyNJqe8> , <https://www.instagram.com/alessandro.macelleria/>

*Pekar*: Panificio Focacceria Francesco Arena, <https://www.masinoarena.it>

* **Tko se može prijaviti?** Učenici 3. i 4. razreda obrazovnih programa mesar i pekar i 2. razreda obrazovnog programa pekar.
* **Vrijeme mobilnosti:**

22. 1. – 2. 2. 2024.

* **Smještaj:** dvokrevetne sobe uz puni pansion
* **Osobe u pratnji:** 1-2
* **Kulturološke aktivnosti:** Taormina, Milazzo
* **Priprema:** **Obvezna** **jezična, kulturološka, psihološko-pedagoška, stručna i financijska priprema** održavat će se skupno prije mobilnosti! Tijekom i nakon mobilnosti obvezne aktivnosti prenošenja iskustava i pisanja izvješća.
* **Prijevoz:** zrakoplov (Budimpešta – Catania)
* **Troškovi:** svi troškovi su pokriveni + džeparac

**POSTUPAK PRIJAVE:**

Zainteresirani učenici trebaju

* **Popuniti prijavnicu na ovoj poveznici →** [Prijavnica za učenike](https://docs.google.com/forms/d/e/1FAIpQLSeFbgKjR0sHlS3cqo_XWB_f4HpBdpCK7HJtY9nIlP8CeR9u8g/viewform?usp=sf_link)
* **Dostaviti motivacijsko pismo** pedagogu/psihologu škole u kojem će **detaljno** pojasniti zašto žele sudjelovati u projektu, što očekuju da će poboljšati na osobnoj i profesionalnoj razini, te kako im to može pomoći u budućem radu.
* **Dostaviti dokaznu dokumentaciju u slučaju osoba s manje mogućnosti** (potpisana izjava roditelja, potvrda, nalaz…)
* Obaviti **kratak razgovor** o svojoj motivaciji s pedagogom/psihologom, osobno kada donesu motivacijsko pismo ili prema dogovoru.
* Rok za prijavu je **ponedjeljak, 18. 12. 2023.** **do 13.00 sati**

**Povjerenstvo će ocijeniti svaku prijavu prema sljedećim kriterijima:**

1. **Prosjek** općeg uspjeha iz prethodne godine (na dvije decimale)

2. **Prosjek** zaključnih ocjena iz prethodne godine iz navedenih predmeta u prijavom obrascu **za odgovarajući razred i obrazovni program** (na dvije decimale)

3. Vladanje u prethodnom razredu (uzorno – 5 bodova, dobro – 3 boda). **Učenici s lošim vladanjem nemaju mogućnost sudjelovanja u projektu!**

4. Razgovor s pedagogom/psihologom (5 bodova) i motivacijsko pismo (5 bodova)

5. Ocjena Razrednog vijeća o pouzdanosti, točnosti, marljivosti, stručnosti, ozbiljnosti i odnosu prema radu učenika (do 5 bodova).

6. Učenici s manje mogućnosti (iz udaljenih slabo povezanih sela, s kroničnim bolestima, s poteškoćama u učenju, iz obitelji slabijeg imovinskog statusa, koji pripadaju nacionalnim ili etničkim manjinama ili su obitelji pod

nadzorom CZSS i sl.) koje su potvrđene u razgovoru s razrednikom, roditeljem i učenikom i za koje učenik dostavi dokumentaciju dobivaju **dodatna dva boda**.

Prva učenici na **rezervnoj listi** za svaki program će također sudjelovati u pripremama, te će u slučaju objektivne spriječenosti nekoga od odabranih učenika ili neispunjavanja obaveza zauzeti njihovo mjesto.

**SVI TROŠKOVI MOBILNOSTI SU U POTPUNOSTI FINANCIRANI PUTEM ERASMUS+ PROJEKTA, TE RODITELJI NEMAJU NIKAKVIH TROŠKOVA, UKLJUČUJUĆI I DŽEPARAC.**

**Privremeni rezultati** će pod zaporkama bit objavljeni na oglasnoj ploči i mrežnoj stranici škole **20. prosinca 2023**. **Rok za žalbu** je do **21. prosinca 2023. u 12:00**, a žalba se upućuje na e-poštu koordinatora ili osobno u uredu pedagoga/psihologa s pojašnjenjem stavki na koje se učenik žali. Povjerenstvo će razmotriti žalbu i donijeti **konačnu odluku** **22. prosinca 2023.**, kada su i konačni službeni rezultati prijava.

**Svi će rezultati biti objavljeni na mrežnoj stranici škole pod zaporkama koje sami odaberete.**

U slučaju bilo kakvih pitanja obratite se koordinatorici projekta, **prof. Rejhani Nuhanović Tadijan** uživo u školi,na e-mail adresu **rejhana@gmail.com** ili putem **Teams platforme.**

Vinkovci, 13. prosinca 2023.